open-index/open-wikipedia-markdown huggingface dataset:
סלמנדרת מערות טקסנית

**סלמנדרת מערות טקסנית** (שם מדעי: *Eurycea rathbuni*) היא מין של דו-חיים משפחת הפלתודוניים המצוי במערות ספורות ברחבי טקסס, ארצות הברית. לסלמנדרה זו מצב שימור פגיע.

לסלמנדרת המערות הטקסנית קיים תת-סוג בשם סלמנדרת מערות המפל (Cascade Caverns Salamandra, שם מדעי: Eurycea latitans ).

## מאפיינים
זוהי סלמנדרה קטנה שאורכה 13 ס"מ בלבד והיא חסרת צבע, איבריה חיוורים, היא עיוורת ובעלת זימים אדומים העוזרים לה לסנן חמצן מהמים הדלילים של המערה. על גופה חיישנים יעילים הקולטים כל תנועה קטנה במים וכך היא מאתרת את טרפה. היא ניזונה מחסילונים עיוורים, חלזונות ואמפיפודים שהיא שואבת לגרונה כשהם קרובים אליה. 

הסלמנדרה נמצאה בכמה חלקים בטקסס כמו בסמוך לעיר San Marcos. הסלמנדרה אינה יכולה לצאת כלל מהמערה והיא טרוגלוביטית מובהקת. 

## קישורים חיצוניים

## הערות שוליים

קטגוריה:בעלי חיים שתוארו ב-1896
קטגוריה:טקסונים שתוארו בידי לאונרד הס שטיינגר
קטגוריה:פלתודוניים
קטגוריה:ארצות הברית: מינים אנדמיים
קטגוריה:טרוגלוביטים
קטגוריה:ארצות הברית: דו-חיים
Tour Anfibio

**Tour Anfibio** (באנגלית: **Amphibious Tour**) הוא סיבוב ההופעות השני של הזמרת הקולומביאנית שאקירה, אשר נועד לקדם את אלבומה הרביעי, ?Dónde Están los Ladrones. סיבוב ההופעות החל ב-21 במרץ 2000, בפרו והסתיים ב-12 במאי 2000 בארגנטינה.

תרגום שמו של סיבוב ההופעות הוא "דו-חי", וזה שמו מכיוון שעל פי שאקירה סיבוב ההופעות הוא: גלובלי, מסתגל בקלות ומוכן לעבור מטמורפוזה. סיבוב ההופעות היה בחסותה של חברת האלקטרוניקה נוקיה, בחלקו הדרום אמריקאי.

## רקע
סיבוב ההופעות כלל בעיקר שירים מאלבומה השלישי, Pies Descalzos והרביעי, . הביקורות על המופע היו ברובן פושרות בשל עיכובם רבים, זמן המופע שהיה קצר מדי והאשמות על שימוש בפלייבק, בדומה למה שהיה בסיבוב ההופעות הקודם שלה, "Tour Pies Descalzos".

למרות הביקורות המעורבות, נמכרו כל הכרטיסים במהרה, ואף התווספו לסיבוב תאריכים נוספים. את ההופעות שקיימה שאקירה בבואנוס איירס ובמקסיקו, צילמו ושידרו בטלוויזיה המקומית, בחסות רשות השידור של אותו מקום.

עם כל אחד מתוך חמשת השירים "Ojos Así" ,"Si Te Vas" ,"No Creo" ,"Estoy Aquí", ו-"Ciega, Sordomuda", הופיעה שאקירה 12 פעמים במהלך כל הסיבוב.
## רשימת השירים

## תאריכי הופעות

## קישורים חיצוניים

## הערות שוליים

קטגוריה:סיבובי הופעות מ-2000
קטגוריה:סיבובי הופעות של שאקירה
Tour Pies Descalzos

**Tour Pies Descalzos** (באנגלית: **Bare Feet Tour**) הוא סיבוב ההופעות הראשון של הזמרת הקולומביאנית שאקירה, אשר נתמך על גבי אלבומה הראשון Magia, השני Peligro, והשלישי, Pies Descalzos. למרות הצלחתו של סיבוב ההופעות במכירות הכרטיסים, הוא קיבל ביקורות פושרות בשל השימוש בפלייבק, והארגון הלא טוב של המופע בעיקר בהונדורס.

במופעים שהתקיימו בין ה-10 באפריל 1996, עד ל-18 באפריל 1996, ובהופעה שהתקיימה ב-14 בנובמבר 1996, הופיע עם שאקירה הזמר הלטיני ריקי מרטין.

## רקע
את סיבוב ההופעות החלה שאקירה ב-27 בפברואר 1996, עם הופעה במדיין, שבארץ מולדתה, קולומביה. בסמוך לכך, המשיכה שאקירה להופיע בערים נוספות אשר נמצאות בקולומביה, ולאחר מכן קיימה הופעות באקוודור ובוונצואלה, ובכך הסתיים הלג הראשון של אמריקה הדרומית.

בין היתר קיימה שאקירה שבעה לגים נוספים באמריקה הדרומית, אמריקה המרכזית, אמריקה הצפונית ואירופה, ובסך הכל הופיעה במסגרת סיבוב ההופעות 74 פעמים.

בנוסף לכך, השיר שאיתו הופיעה שאקירה הכי הרבה פעמים בסיבוב ההופעות היה, "Estoy Aquí".

## אירועים בולטים
המופעים שהתקיימו באקוודור ביולי 1996, צולמו ושודרו בטלוויזיה, ולאחר מכן, ב-1 באוגוסט 1996, הופיעה שאקירה בלימה, פרו, ביריד השנתי "Feria del Hogar", כחלק מסיבוב ההופעות.

כמה חודשים לאחר מכן, ב-17 בפברואר 1997, הופיעה שאקירה בפסטיבל הבינלאומי של ויניה דל מאר, "Viña del Mar International Song Festival".

## רשימת השירים
#"Vuelve"
#"Quiero"
#"Un Poco de Amor"
#"Te Espero Sentada"
#"Pies Descalzos, Sueños Blancos"
#"Pienso en Ti"
#"Antología"
#"Se Quiere, Se Mata"
#"Te Necesito"

;הדרן
#"¿Dónde Estás Corazón?"
#"Magia"
#"Tú Serás La Historia De Mi Vida"
#"Estoy Aquí"

## תאריכי הופעות

## קישורים חיצוניים

## הערות שוליים

קטגוריה:סיבובי הופעות מ-1996
קטגוריה:סיבובי הופעות מ-1997
קטגוריה:סיבובי הופעות של שאקירה
קפוצ'ין שחור-פס

**קפוצין שחור-פס** (שם מדעי: *Sapajus libidinosus*),הוא מין קוף מסוג קפוצ'ין כהה שחי בערבות הסראדו בברזיל, אמריקה הדרומית. בעבר הוא נחשב לתת-מין של קפוצ'ין מצויץ (Sapajus apella) או של קפוצין אזרה (Sapajus libidinosus paraguayanus).

הקפוצינים בעלי פרווה זהובה עם כפות, זנב וציצת ראש שחורים-חומים עם עור ורוד. הם בעלי ידיים חזקות והם יודעים להשתמש בכלים. אורך הקפוצין 34-44 ס"מ.

המזון המועדף עליהם הוא פרי של דקל ברזילאי אותו הם מכינים בצורה מיוחדת: הם בודקים ליד העץ אילו אגוזים בשלים, כורתים אותם מהעץ, חושפים בשיניהם את הקליפה ומחכים שבוע. כעבור שבוע האגוז נהיה רך יותר והם לוקחים אותו לאזור זרוע באבני גיר. מעל אבנים אלה הם מניפים אבנים חזקות יותר שמגיעות ממקום גבוה יותר ביער. הם מטיחים אותה נגד האגוז עד שהוא מתפצח. אך צריכים שנים רבות של למידה עד להתקדמות. זה למעשה מבין הפרימטים הבודדים חוץ מהשימפנזה המשתמשים דרך קבע בכלים.

הקפוצינים חיים ביער ושם מוצאים מסתור מעופות דורסים היכולים להפתיע אותם בשטח הפתוח. הם מגיעים לאזור זה רק לבקר את עצי הדקל.
### תת-מינים
יש לו 4 תת-מינים
* Sapajus libidinosus libidinosus
* Sapajus libidinosus pallidus
* Sapajus libidinosus paraguayanus
* Sapajus libidinosus juruanus

## קישורים חיצוניים

קטגוריה:טקסונים שתוארו בידי יוהאן בפטיסט פון ספיקס
קטגוריה:צבוסיים
קטגוריה:ברזיל: יונקים
קטגוריה:בעלי חיים שתוארו ב-1823
קטגוריה:בעלי חיים בסראדו
איימי פרדי

**אמליה "איימי" פרדי** (באנגלית: **Amelia "Amy" Purdy**; נולדה ב-7 בנובמבר 1979) היא שחקנית אמריקאית, דוגמנית, גולשת סנואובורד ברמה עולמית וזוכת מדליית ארד במשחקים הפאראלימפיים בסוצ'י בשנת 2014 ומדליית כסף במשחקים הפאראלימפיים פיונגצ'אנג בשנת 2018, מייסדת עמותת Adaptive Action Sports המסייעת לנכים בספורט, מעצבת בגדים וסופרת.

## חיים וקריירה
פרדי נולדה וגדלה בלאס וגאס, נבדה, לאחר לימודי התיכון היא עברה לגור בהרים כדי לגלוש בסנואובורד. כשהייתה בת 19 חלתה פרדי בדלקת קרום המוח, ובתוך פחות מ-24 שעות המחלה השפיעה על מערכת הדם שלה וגרמה לאלח דם ולכשל איברים. הרופאים נאלצו לקטוע את שתי רגליה מתחת לברך, והיא איבדה גם את שתי הכליות והטחול. הרופאים נתנו לפרדי רק 2% סיכוי לשרוד, אך לאחר שלושה שבועות ללא הכרה היא התעוררה, החלימה ממחלתה וקיבלה רגליים תותבות. שנתיים לאחר מכן, היא קיבלה תרומת כליה מאביה.
שבעה חודשים אחרי שקיבלה את רגליה התותבות החלה פרדי לגלוש בסנואובורד, ובתוך מספר חודשים הגיעה למקום השלישי בתחרות סנואובורד בממות' מאונטין, קליפורניה. לאחר מכן קיבלה פרדי מענק מקרן CAF, ארגון ללא כוונת רווח המסייע לאתלטים בעלי מוגבלויות והתמודדה במספר תחרויות גלישה בארצות הברית. בשנת 2003 עברה פרדי לסן דייגו ושימשה כדוברת קרן CAF, ובמקביל עסקה בטיפול בעיסוי. בפברואר 2003 שיחקה בקליפ של מדונה.

בחודש מאי 2011 נאמה פרדי בוועידת TED באורנג', קליפורניה. בנאומה, שכותרתו "חיים מעבר לגבולות" סיפרה פרדי על תקופת מחלתה, על המשבר שחוותה בעקבות המחלה ועל חזרתה לחיים רגילים, ודיברה על היכולת של כל אדם להתגבר על מגבלותיו. בין היתר אמרה: "במקום להסתכל על האתגרים והמגבלות שלנו כעל משהו שלילי או רע, אנחנו יכולים להתחיל להסתכל עליהם כמו ברכות, מתנות מפוארות שניתן להשתמש בהם כדי להצית את הדמיון שלנו ולעזור לנו ללכת רחוק יותר מאשר אי פעם ידענו שאנחנו יכולים ללכת."

בשנת 2014 השתתפה פרדי בתוכנית המציאות האמריקאית "רוקדים עם כוכבים" בעונה ה-18 והגיעה לגמר במקום השני.

## קישורים חיצוניים

* 

## הערות שוליים

קטגוריה:אמריקאים ילידי נבדה
קטגוריה:לאס וגאס: אישים
קטגוריה:גולשות שלג אמריקאיות
קטגוריה:גולשי שלג אמריקאים
קטגוריה:שחקניות אמריקאיות
קטגוריה:דוגמניות אמריקאיות
קטגוריה:ספורטאיות ספורט נכים אמריקאיות
קטגוריה:ספורטאיות פאראלימפיות אמריקאיות
קטגוריה:מתחרי רוקדים עם כוכבים (ארצות הברית)
קטגוריה:מתחרי המירוץ למיליון
קטגוריה:נבדה: ספורטאים
קטגוריה:אמריקאיות שנולדו ב-1979
קטגוריה:אמריקאים שנולדו ב-1979
דיונון אוסטרלי

**דיונון אוסטרלי** (שם מדעי: *Sepia apama*) הוא מין מסדרת הדיונונים המצוי בימים הטרופיים סביב חופי דרום אוסטרליה והוא המין הגדול ביותר בסדרת הדיונונים.

זהו דיונון כבד מאוד. הוא שוקל 10.5 ק"ג ואורך גופו עד 50 ס"מ. הדיונונים בעלי עיניים גדולות, 8 זרועות גדולות ו-2 מהם הם זרועות ציד היכולות לנוע קדימה במהירות וסביב גופו מעוטרת גלימה המחליפה צבעים בסגנונות ראוותניים. הדיונון יכול לנפח את ממדי גופו או להסתוות הן בין האלמוגים והאצות והן בצבע החול. 

הם ניזונים מיצורים קטנים החיים סביבם במים. המזון המועדף עליהם הוא סרטנים קצרי בטן וגם על דגים. הטרף נתפס על ידי 8 הזרועות ומועבר למקור הקרני שבתחתית הגוף. הם עצמם נטרפים על ידי דולפינן אנקולי, כרישים, דוב ים ניו זילנדי, דיונונים גדולים ומדגי קולייס ודקר.

הדיונונים מתרבים באזורים של עשבי ים בעומק 100 מ'. כל זכר מחפש לעצמו כמה נקבות בעונת הרבייה ומתחרה בזכרים יריבים. במצב שהיריבים שווים הם יקראו תיגר אחד על השני וינסו לתפוס בזרועותיהם אחד את גלימת השני ולקרוע אותה עד שאחד הצדדים מפסיד. ואולם כמה דיונונים פיתחו שיטה להערים על זכרים גדולים יותר: חלק מתגנבים במהירות לנקבות ומזדווגים לפני שהדיונון הגדול יבחין, אחרים מתחקים לנקבות וכך מערימים על הזכר הגדול ומצליחים לחמוק תחתיו כמו שאר הנקבות ולהזדווג עם חלק מהם. הדיונונים מטילים ביצים על תקרת אבנים.

## קישורים חיצוניים

## הערות שוליים

קטגוריה:בעלי חיים שתוארו ב-1849
קטגוריה:טקסונים שתוארו בידי ג'ון אדוארד גריי
קטגוריה:דיונוניים
קטגוריה:בעלי חיים באוקיינוס השקט
קטגוריה:בעלי חיים ימיים בדרום אוסטרליה
קפוצ'ין לבן-ראש

**קפוצ'ין לבן-ראש** או **קפוצ'ין לבן-ראש קולומביאני** (שם מדעי: *Cebus capucinus*) הוא מין קוף מסוג קפוצ'ין, הנפוץ באמריקה המרכזית ואמריקה הדרומית.
## מאפיינים
אורכו של הקפוצ'ין 335–453 מ"מ ומשקלו עד 3.5 ק"ג. הקפוצ'ין בעל פרווה שחורה עם חזה צהוב, שערות ראש ולחי צהובות ופנים ורודות-לבנות (ולא לבנות כשמו).

קופים אלה חברתיים מאוד והם פעילי יום הנוטים לנוע על ענפי העצים ביערות הגשם בחיפוש אחר מזון. כמו רוב הקופים הוא אוכל-כול הניזון מפירות, זרעים, חרקים, ביצים, דבש ולעיתים גם מחולייתנים קטנים. מספר קופים התאימו את עצמם לחיים בביצות מנגרובים בהם יש כמה חסרי חוליות כמו סרטנים קצרי בטן וצדפות. לפתיחתם של אלה מסוגלים הקפוצ'ינים להקיש בחוזקה על אבנים עד שתיפתח הקונכייה והם יוכלו לחלץ ממנה את הדייר. הקפוצ'ינים מפתחים מיומנות מגיל צעיר בשימוש זה.

מספר חיות, כגון האגוטי וטאיאסו לבן-שפתיים, נוהגים לעקוב ביער אחרי להקות הקפוצ'ינים בתקווה שיפילו מזון לקרקע.

## תת-מינים
* *C. c. capucinus*
* *C. c. limitaneus*

המין קפוצ'ין לבן ראש פנמה (*Cebus imitator*) נחשב בעבר לתת-מין של המין הזה. אך בעקבות בדיקות גנטיות שהראו על שוני ניכר, הוחלט ב-2013 להפרידו למין אחר.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס לינאוס
קטגוריה:צבוסיים
קטגוריה:קולומביה: יונקים
קטגוריה:בעלי חיים שתוארו ב-1758
קוליברי מרהיב-זנב

**קוליברי מרהיב-זנב** (שם מדעי: *Loddigesia mirabilis*) הוא מין של עוף ממשפחת הקוליבריים המצוי בטבע בהרי האנדים והוא המין היחידי בסוגו.
## מאפיינים
אורך הקוליברי 15 ס"מ (בינוני ביחס לקוליברים) והוא בעל נוצות ססגוניות עם חזה בהיר, פס שחור לאורכו, סנטר עם "זקן" בצבע ירוק בהיר נוצץ, וכיפה כחולה. הגוף ירוק בהיר עד הכנפיים והצוואר החומים והבטן הלבנה. מאחורי הגוף נפרש זנב ארוך מאוד המסתיים בשני גדילים מעוגלים.

קוליברי זה אנדמי לפרו והוא בעל נוצות קישוט ארוכות המקשות עליו לעוף מפרח לפרח במטרה להיזון מהצוף. הנוצות של הזנב מושכות נקבות, וכאשר נקבות מגיעות לזכרי הקוליברי הוא מרקד באוויר ומרטיט את כל הנוצות בעודו עף. הנקבות לעומת הזכרים דהויות וחסרות זנבות ארוכים.

הקוליברי נמצא בסכנה עקב מקום המגורים המוגבל שלו, אוכלוסייה קטנה וכריתת היערות הפוגעת ביער.

## קישורים חיצוניים

## הערות שוליים

קטגוריה:בעלי חיים שתוארו ב-1847
קטגוריה:טקסונים שתוארו בידי ז'יל בורסייה
קטגוריה:קוליבריים
קטגוריה:עופות יחידים בסוגם
קטגוריה:פרו: עופות
קטגוריה:בעלי חיים בהרי האנדים
קנטוריאנושי

**קנטוריאנושי** (בהונגרית: **Kántorjánosi**) הוא כפר במחוז סבולץ'-סטמאר-ברג (Szabolcs-Szatmár-Bereg) שבצפון-מזרח הונגריה, כ-300 ק"מ מהבירה בודפשט.

## היסטוריה

### יהודי קנטוריאנושי
יהודים החלו להתיישב בקנטוריאנושי במחצית השנייה של המאה ה-18. רובם היו סוחרים ובעלי מלאכה.

לאחר הקרע ביהדות הונגריה הצטרפה הקהילה לזרם האורתודוקסי. במקום היו בית קברות יהודי (שעדיין קיים במקום), חברה קדישא, בית כנסת, בית מדרש, "תלמוד תורה" ו"חדר". בשירות הקהילה היו רב, שוחט, מלמד ושמש.

בשנת 1918, לאחר מלחמת העולם הראשונה, הייתה קנטוריאנושי זמן מה תחת שלטון רומני. באותה תקופה היו היהודים נתונים למעשי שוד ולסחטנות ויהודי אחד נרצח. גם כששבה העיירה לריבונות הונגרית המשיכו השלטונות להתנכל ליהודים וקרקעות שהיו בבעלות שמונה מהם הופקעו. בהמשך הפקיעו רישיונות מסחר של יהודים, ויהודי העיירה עמדו בפני קשיי פרנסה רבים.

אחרי פרוץ המלחמה הוחלט על גיוס יהודים לעבודות כפייה במסגרת צבאית ובקיץ 1941 נלקחו כ-60 צעירים יהודים מקנוריאנושי לשדות המוקשים באוקראינה וכ-50 מהם ניספו.

כמה שבועות לאחר כניסת הצבא הגרמני להונגריה הועברו יהודי קנטוריאנושי לגטו שהוקם במאטסלקה שבו רוכזו כ-18,000 איש מן המחוז בתנאי צפיפות ורעב קשים. משם שולחו למחנה ההשמדה אושוויץ.

לאחר המלחמה, חזרו מאושוויץ ומעבודות הכפייה כעשרים יהודים, שיפצו את בית הכנסת ואת בית העלמין של הכפר, אך ניסיונם לארגן מחדש את חיי הקהילה נכשל. תוך כמה שנים עזבו רובם.

לפחות 107 מיהודי הכפר לא שרדו את השואה, ולזכרם הוקמה אנדרטה במרכז הכפר.

170px|ממוזער|שמאל|בית הקברות היהודי בקנטוריאנושי

## קישורים חיצוניים

* 
* נתוני הכפר באתר האוכלוסין ההונגרי
* 

## הערות שוליים

קטגוריה:קהילות יהודיות בהונגריה
קטגוריה:הונגריה: כפרים
קטגוריה:קהילות יהודיות שהושמדו בשואה
מקיי

**מקיי** (**McCay**, **MacKay** או **McKay**) הוא שם משפחה ממקור סקוטי/אירי.

קטגוריה:שמות משפחה
גזרת נל"א

**גזרת נל"א** (**נחי ל' הפועל א**') היא גזרת פעלים השייכת לשפות השמיות.

גזרה זאת היא מגזרות הנחים, הכוללות שורשים שבחלק מהטיותיהם, אחת מאותיות השורש "נחה" (כלומר כתובה אך לא נהגית), או אינן נכתבות כלל. בגזרה נל"א נמצאים הפעלים של' הפועל שלהם היא א' המתפקדות כאם קריאה או לא נהגית כלל.

הגזרה באה לידי ביטוי בכל הטיות הפועל:

# בבניין קל: עבר - בָּרָא, הווה - בּוֹרֵא, פעוּל - בָּרוּא, עתיד - יִבְרָא, ציווי - בְּרָא, שם פועל - לִבְרֹא.
# בבניין נפעל: עבר - נִבְרָא, הווה - נִבְרָא, עתיד - יִבָּרֵא, ציווי - הִבָּרֵא, שם פועל - לְהִבָּרֵא.
# בבניין הפעיל: עבר- הִמְצִיא, הווה - מַמְצִיא, עתיד - יַמְצִיא, ציווי - הַמְצֵא, שם פועל - לְהַמְצִיא.
# בבניין הופעל:
# בבניין פיעל: עבר - בִּטֵּא, הווה - מְבַטֵּא, עתיד - יְבַטֵּא, ציווי - בַּטֵּא, שם פועל - לְבַטֵּא.
# בבניין פוּעל: עבר - מֻלָּא, הווה - מְמֻלָּא, עתיד - יְמֻלָּא.
# בבניין התפעל: עבר - הִתְבַּטֵּא, הווה - מִתְבַּטֵּא, עתיד - יִתְבַּטֵּא, ציווי - הִתְבַּטֵּא, שם פועל - לְהִתְבַּטֵּא.

הגזרה קרובה לגזרת נלי"ה, ולעיתים נוטה על צורותיה (בלשון המקרא: לְמַלֹּאת במקום למלא; בלשון חז"ל: "מצינו" במקום מצאנו; בעברית מודרנית מדוברת נפוצות צורות כגון "מילִיתי" במקום "מילאתי"). יש חמישה שורשי נל"א הנוטים בצורת הפעוּל כנלי"ה: ס.מ.א. (סמוי), ק.ר.א. (קרוי), מ.צ.א. (מצוי), נ.ש.א. (נשוי), ח.ב.א. (חבוי).

## ראו גם
* גזרה (דקדוק)

## קישורים חיצוניים
סרטון הסבר של המרכז לטכנולוגיה חינוכית באתר יוטיוב.

## הערות שוליים

קטגוריה:גזרות בעברית
גזרת נלי"ה

גזרת **נלי"ה** (**נחי ל' הפועל י'/ה**') היא גזרת פעלים השייכת לשפות השמיות.

גזרה זאת היא מגזרות הנחים, הכוללות שורשים שבחלק מהטיותיהם, אחת מאותיות השורש "נחה" (כלומר כתובה אך לא נהגית), או אינן נכתבות כלל. בגזרה נלי"ה נמצאים הפעלים אשר ל' הפועל שלהם היא י' או ה' המתפקדות כאם קריאה.

בעברית, הגזרה באה לידי ביטוי במקרים הבאים:

# בבניין קל: עבר – רָצָה, הווה – רוֹצֶה, עתיד – יִרְצֶה, ציווי – רְצֵה, שם פועל – לִרְצוֹת.
# בבניין נפעל: עבר – נִכְפָּה, הווה – נִכְפֶּה, עתיד – יִכָּפֶה, ציווי – הִכָּפֵה, שם פועל – לְהִכָּפוֹת.
# בבניין הפעיל: עבר – הִפְנָה, הווה – מַפְנֶה, עתיד – יַפְנֶה, ציווי – הַפְנֵה, שם פועל – לְהַפְנוֹת.
# בבניין הופעל: עבר – הֻפְנָה, הווה – מֻפְנֶה, עתיד – יֻפְנֶה.
# בבניין פיעל: עבר – שִׁנָּה, הווה – מְשַׁנֶּה, עתיד – יְשַׁנֶּה, ציווי – שַׁנֵּה, שם פועל – לְשַׁנּוֹת.
# בבניין פוּעל: עבר – שֻׁנָּה, הווה – מְשֻׁנֶּה, עתיד – יְשֻׁנֶּה.
# בבניין התפעל: עבר – הִשְׁתַּנָּה, הווה – מִשְׁתַּנֶּה, עתיד – יִשְׁתַּנֶּה, ציווי – הִשְׁתַּנֵּה, שם פועל – לְהִשְׁתַּנוֹת.

באוגריתית ובפיניקית, ל' הפועל בגזרת נלי"ה הופיעה לעיתים כ־י' עיצורית. הגזרה קיימת גם בארמית, בשורשים כמו ח־ז־י, ח־מ־י, ר־מ־י, ד־מ־י ועוד.

### יוצאי דופן
שורשים עם ה' עם מפיק בל' הפועל, כגון גבהּ, נגהּ, כמהּ, תמהּ ומהמהּ, נכללים בגזרת השלמים ולא בגזרת נלי"ה.

## ראו גם
* גזרה (דקדוק)

## קישורים חיצוניים

* סרטון הסבר של המרכז לטכנולוגיה חינוכית באתר יוטיוב.

## הערות שוליים

__ללא_תוכן_עניינים__

קטגוריה:גזרות בעברית
עונת 1931/1932 בסרייה א'

**עונת 1931/1932 בסרייה א**' הייתה העונה ה-32 של התחרות שאורגנה על ידי התאחדות הכדורגל האיטלקית. המשחקים החלו ב-13 בספטמבר 1931 והסתיימו ב-12 ביוני 1932. 

בליגה השתתפו 18 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שתי נקודות ונקודה עבור תוצאת תיקו.

בארי ופיורנטינה היו הקבוצות שהעפילו מליגת משנה.

יובנטוס זכתה באליפות בפעם הרביעית בתולדות המועדון ובפעם השנייה ברציפות.
 
בסיום העונה לליגת משנה ירדה מודנה. בארי וברשה זכו במספר זהה של נקודות. לקביעת הקבוצה שתרד ליגה נערך משחק נוסף. בארי ניצחה 2:1 ונותרה בסרייה א'. במקום הקבוצות שירדו, לסרייה א' העפילו פלרמו ופדואה.

## כדורגלנים מצטיינים
פדרו פטרונה (), שחקנה של פיורנטינה, ואנג'לו סקיאביו, שחקנה של בולוניה 1909 כבשו 25 שערים, וזכו בתואר מלך השערים.

## טבלת הליגה

## קישורים חיצוניים

*נתונים מאתר rsssf
* נתונים מפורטים מאתר transfermarkt

איטליה
איטליה
קטגוריה:עונות בסרייה א'
מתיו מקנולטי

**מייקל אנטוני מקנולטי** (באנגלית: **Michael Anthony McNulty**; נולד ב-14 בדצמבר 1982) המוכר בשם **מתיו מקנולטי** הוא שחקן אנגלי.

## ביוגרפיה
מקנולטי נולד בהנובר וגדל במנצ'סטר. הוא שינה את שמו למתיו כדי להצטרף לאיגוד השחקנים Equity, מכיוון שהשם מייקל מקנולטי כבר היה רשום באיגוד.

## חיים אישיים
מקנולטי נשוי לקייט ולשניים שני בנים ובת.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:מדבבים בריטים
קטגוריה:מהגרים מגרמניה לממלכה המאוחדת
קטגוריה:אנגלים שנולדו ב-1982
ארץ חמדה

**אֶרֶץ חֶמְדָּה** הוא כינוי לארץ ישראל, המבטא את יופייה וסגולותיה שמחמתם היא נחמדת ונחשקת. מקור הביטוי הוא במקרא.

## הביטוי במקרא
הכינוי "ארץ חמדה" מופיע שלוש פעמים בתנ"ך:
* בספר ירמיהו, כאשר הנביא מוכיח את ישראל על שבגדו בה' על אף שנתן להם את ארץ ישראל, מופיע הביטוי לצד ביטוי נרדף: ; ארץ יפה שצבאות הגויים רוצים בה.
* בספר זכריה כתוב: . המילה "נָשַׁמָּה" מקורה בשורש ש-מ-מ המופיע שוב בסוף הפסוק. הכתוב מתאר את השממה והחורבן השוררים בארץ, שהם עונשים שבאו על ארץ ישראל.
* הביטוי בתהילים ק"ו:  רומז לסיפור המרגלים אשר הוציאו את דיבת הארץ.

## הביטוי בחז"ל ובהלכה
בהקשר לביטוי, צוין במשנת חז"ל על כמה שחמדו והתאוו לה, מחמת סיבות שונות:
# חמדתו של אלוהים לארץ, מחמת מקומו של בית המקדש בתוכה. מה שמרומז בפסוק בתהילים:.
# תאוותם של אברהם, יצחק, יעקב, מחמת שאלו הקבורים בה קמים ראשונים בתחיית המתים.
# תאוותו של משה, שהתחנן על אפשרות כניסה לארץ.
# חמדתם של מלכי כנען, ששאפו למלוך בה, ולוּ בשטח קטן. כדוגמה לכך: העי ויריחו, למרות היותן סמוכות זו לזו, נשלטו על ידי מלכים שונים. במקום אחר מציינים חז"ל את קיומם של 31 המלכים בארץ כנען בזמן התנחלות השבטים, כשאת ריבוי המלכים הגבוה יחסית - לעומת השטח - הם רואים בכך שמלכים אלו היו מחוץ לארץ ומצאו עניין רב בבעלות על שטחים בארץ ישראל, מחמת חשיבותה הרבה בעיניהם. חז"ל מספרים גם על השתתפותם של מלכים רבים במלחמת סיסרא שנחלצו לעזרת סיסרא ללא בקשת תמורה, רק כדי שיוכלו לבקר בארץ ישראל ולשתות ממימיה.

המהר"ל מפראג מוצא את חמדתה של ארץ ישראל בהקבלה לפסוק , עם הגינות והפרדסים שבה, שהם נחמדים לאדם.

משקל כבד ניתן לביטוי בכך שהוא נקבע בנוסח ברכה אחרונה של ברכות הנהנין - גם ב"ברכת הארץ" (הברכה השנייה) שבברכת המזון וגם בברכת מעין שלוש. יתרה על כך, מי שלא הזכיר בנוסח הברכה את המילים "ארץ חמדה טובה ורחבה", לא יצא ידי חובתו בברכה. "ברכת הארץ" מיוחסת בחז"ל ליהושע בן נון, ורבי צדקיה בן אברהם מביא כי אחיו רבי בנימין רואה את הסיבה שיהושע טבע את מילים אלו בברכתו, מחמת שראה את חמדתם של משה ושלושת האבות להיכנס לארץ ולהיקבר בה.

גם בפיוט צור משלו אכלנו, שנהוג לשיר אותו לפני ברכת המזון, מופיע הביטוי: .

באגרת הגר"א שנכתבה כאשר הוא נסע לארץ ישראל. וכתב אגרת לאשתו ולאמו הזקנה, נאמר: "ואני תהלה לא-ל נוסע לארץ הקדושה שהכל מצפים לראותה, **חמדת כל ישראל וחמדת השי"ת.** **כל העליונים והתחתונים – תשוקתם אליה".**

## ראו גם
* אהבת ארץ ישראל
* ארץ הצבי
* ארץ זבת חלב ודבש

## הערות שוליים

קטגוריה:ארץ ישראל
קטגוריה:ניבים וביטויים תנ"כיים
קטגוריה:כינויי ארץ ישראל
נמל התעופה הבין-לאומי אל אלטו

**נמל התעופה הבין-לאומי אל אלטו** הוא נמל התעופה הבינלאומי הממוקם במרכז העיר של אל אלטו, בוליביה, הממוקם דרום-מערבית ללה פאס בגובה של 4,061.5 מטר (13,325 רגל), הוא נמל התעופה הבין-לאומי הגבוה בעולם ונמל התעופה ה-5 בגובהו בעולם.
## היסטוריה
שדה התעופה פעיל מאז המחצית הראשונה של המאה ה-20, אך שופץ רק בסוף שנות ה-60 אשר המסלולים הוארכו ונבנה טרמינל חדש. שדה התעופה החדש נחנך בשנת 1965.

בגלל מיקומו הגבוה של השדה הוא משמש גם לניסויי טיסות על ידי חברות כמו בואינג ואיירבוס שבוחנות בו טיסה ונחיתה בגובה רב. בשדה נבחנו מטוסי הבואינג 787 והאיירבוס A350.

מנמל התעופה פועלות חברות כמו BOA, אמזונאס, LATAM, אויאנקה ועוד.

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
אל אלטו
חואקין שוכמן

**חואקין שוכמן** (נולד ב-29 בינואר 1995) הוא כדורסלן ישראלי המשחק בעמדת הגארד בקבוצת עירוני רעננה מליגת העל בכדורסל, ומשמש כקפטן הקבוצה.

## ביוגרפיה
חואקין שוכמן נולד בארגנטינה, עלה לישראל בילדותו, בשנת 2002. תחילה גדל בנהריה, ובנעוריו עבר עם משפחתו למושב ברק על מנת שיוכל להשתלב במחלקת הנוער של הפועל גלבוע גליל. למד בתיכון עמק חרוד והיה שותף לעליית נבחרת בית הספר לליגת העל לתיכונים.

בעונת 2012/13 עלה לקבוצת הבוגרים של הפועל גלבוע גליל ושיחק שני משחקים בלבד. בעונת 2014/15 הצטרף להפועל עפולה מן הליגה הלאומית ושיחק במקביל בגלבוע גליל במסגרת הכרטיס הכפול, המאפשר לשחקן צעיר מקבוצה בליגת העל לשחק במקביל גם בקבוצה מן הליגה הלאומית. בעונת זו ירד עם גלבוע גליל לליגה הלאומית בתום העונה ומונה כקפטן הקבוצה. הוא המשיך לשחק בקבוצה גם כשזו שיחקה בליגה השנייה. בעונת 2016/17 סיים את העונה הסדירה עם 26 דקות למשחק וממוצעים של 6.4 נקודות למשחק, 3.6 ריבאונדים ו-3.5 אסיסטים. במשחק שהתקיים מול מכבי תל אביב בו ניצחה גלבוע גליל, קלע 13 נקודות המהווים שיא אישי עבורו.

שוכמן צורף לנבחרת העתודה של ישראל. שיחק באליפות אירופה שנערכה בשנת 2014 ביוון בה זכתה ישראל במקום השביעי, אך קיבל בה דקות בודדות ולא קלע נקודות במהלך האליפות. בעת שחזר מן האליפות, נשפט ל-10 ימי מחבוש צבאי, כיוון שיצא לאליפות אירופה ללא חתימת מפקדיו, על אישור היציאה מחוץ לישראל.
בקיץ 2019 חתם בהפועל תל אביב לשנתיים בעקבות מאמנו בגלבוע, אריאל בית הלחמי. בעונתו הראשונה בתל אביב שותף ב-27 משחקים והעמיד ממוצעים של 4.9 נק' ו-3.2 ריבאונדים ב-22.2 דק', בעונתו השנייה שותף ב-8 משחקים והעמיד 1.1 נק' ו-2.1 ריבאונדים ב-15 דק' בממוצע, בינואר 2021 חתם בהפועל אילת והעמיד ב-16 משחקים ממוצעים של 4.6 נק' ו-2.6 ריבאונדים ב-14.7 דק'. בעונתו השנייה באילת שותף ב-27 משחקים והעמיד 9.7 נק' (עונתו הטובה ביותר בליגת העל) 5.7 ריב' ו-2.2 אסיסטים ב-24.6 דק' בממוצע.

לקראת עונת 2022/23 חתם בהפועל באר שבע על חוזה לשנתיים.

לקראת עונת 2024/2025 חתם בעירוני רעננה מהליגה הלאומית.

## קישורים חיצוניים

* 
* 

## הערות שוליים

קטגוריה:כדורסלנים יהודים
קטגוריה:כדורסלנים ארגנטינאים
קטגוריה:כדורסלני מכבי רעננה
קטגוריה:כדורסלני הפועל גלבוע גליל
קטגוריה:כדורסלני הפועל באר שבע
קטגוריה:כדורסלני הפועל עפולה
קטגוריה:כדורסלני הפועל אילת
קטגוריה:כדורסלני הפועל תל אביב
קטגוריה:כדורסלני נבחרת ישראל
קטגוריה:כדורסלני נבחרת ישראל 3x3
קטגוריה:עולים בשנות ה-2000
קטגוריה:ישראלים ילידי ארגנטינה
קטגוריה:בוגרי תיכון עמק חרוד
קטגוריה:ברק (מושב): אישים
קטגוריה:ישראלים שנולדו ב-1995
עונת 1932/1933 בסרייה א'

**עונת 1932/1933 בסרייה א**' הייתה העונה ה-33 של התחרות שאורגנה על ידי התאחדות הכדורגל האיטלקית. המשחקים החלו ב-18 בספטמבר 1932 והסתיימו ב-29 ביוני 1933. 

בליגה השתתפו 18 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שתי נקודות ונקודה עבור תוצאת תיקו.

פלרמו ופדואה היו הקבוצות שהעפילו מליגת משנה.

יובנטוס זכתה באליפות בפעם החמישית בתולדות המועדון ובפעם השלישית ברציפות.
 
בסיום העונה לליגת משנה ירדו בארי ופרו פטריה. במקום הקבוצות שירדו לסרייה א' העפילו ליבורנופלרמו וברשה.

## טבלת הליגה

## כדורגלנים מצטיינים
פליצ'ה בוראל, שחקנה של יובנטוס כבש 29 שערים וזכה בתואר מלך השערים.

## קישורים חיצוניים

*נתונים מאתר rsssf
* נתונים מפורטים מאתר transfermarkt

איטליה
איטליה
קטגוריה:עונות בסרייה א'
תמנון פסיפי ענק

**תְּמָנוּן פסיפי ענק** (שם מדעי: *Enteroctopus dofleini*) הוא מין מסדרת התמנונאים ומשפחת התמנוניים, ואחד המינים הגדולים ביותר בסדרה. הוא מצוי בחופים של צפון-מערב האוקיינוס השקט במים קרים.
## מאפיינים
אורך תמנון גדול זה 4.3 מטרים עם הזרועות ומשקלו יכול להגיע ל-75 קילוגרם. הוא הכבד שבתמנונים לאחר המין תמנון שבע הזרועות (*Haliphron atlanticus*). צבעו אדום אך הוא יכול לנפח את עורו ולשנות צבעים במהירות למטרות הסוואה או להבעת רגשות.

התמנון הפסיפי הענק מסוגל לצלול לעומק של עד 2,000 מטרים מתחת לפני הים. הוא נפוץ בעיקר ביערות קלפ סביב אזור קולומביה הבריטית ועד לצפון קליפורניה.

התמנון מסוגל לטרוף יצורי ים רבים, לרבות סרטנים, לובסטרים, חסילונים, צדפות, כוכבי ים, חלזונות, דגים ואפילו מין של כריש - קוצן פסיפי - נתפס לעיתים על ידו. כמו כן הוא ניזון מתמנונים אחרים.

נקבת התמנון מטפלת במסירות בצאצאיה ונשארת לגונן עליהם מאוכלי ביצים כמו דגים וכוכבי ים בלי לאכול כלל, עד למותה.

## גלריה

Enteroctopus dofleini in aquarium.jpg
Sanc1689 - Flickr - NOAA Photo Library.jpg
Enteroctopus dofleini in aquarium rotated.jpg
Enteroctopus dolfeini.jpg


## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:תמנוניים
קטגוריה:מגה-פאונה של האוקיינוס השקט
קטגוריה:בעלי חיים באמריקה שלחופי האוקיינוס השקט
קטגוריה:בעלי חיים שתוארו ב-1910
סוכי צנוע

**סוכי צנוע** (שם מדעי: *Amblyornis inornata*) הוא מין של ציפור שיר ממשפחת הסוכיים החיה בטבע ביערות הגשם של גינאה החדשה ושל אינדונזיה. 
## מאפיינים
אורכו של הסוכי 25 ס"מ בממוצע ומשקלו 105–155 גרם. הנקבות קטנות מהזכרים. הסוכי חום-זהוב וללא קישוטים מפוארים, מה שהעניק לו את השם הצנוע.

כמו אצל רוב הסוכיים הזכר בונה על הקרקע סוכת חיזור וממנה הוא קורא לנקבות. הוא מקשט את הסוכה וסביבותיה בפריטים צבעוניים, בעיקר כחולים ואדומים, כמו נוצות, גרגרים ואף חפצים אנושיים. כמו כן הוא קורא קריאות חיקוי של עופות אחרים בסביבה. כל אלו עוזרים לו למשוך את הנקבה לקראת ההזדווגות.

הנקבה בונה את הקן על עץ. הזכר נוטש אותה לדגור ולגדל את הגוזלים לבדה. הוא ממשיך לחיזור הבא. 
הסוכי מצליח למצוא מזון בקלות ביער המלא פירות וחרקים.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי הרמן שלגל
קטגוריה:סוכיים
קטגוריה:אינדונזיה: עופות
קטגוריה:בעלי חיים שתוארו ב-1871
קטגוריה:עופות יערות הגשם של אוקיאניה
פייטון אליזבת' לי

**פייטון אליזבת' לי** (באנגלית: **Peyton Elizabeth Lee**, נולדה ב-22 במאי 2004) היא שחקנית אמריקאית, המוכרת בשל תפקידה בתור אנדי מאק בסדרה "אנדי".

## חיים אישיים
לי נולדה בניו יורק סיטי ועברה למנהטן ביץ', קליפורניה ושם החלה לשחק בגיל 10.

לי היא חצי סינית מצד אביה, השחקן אנדרו טינפו לי. היא מציינת אותו כאחת מסיבות העיקריות שרצתה להפוך לשחקנית. אמא שלה, ג'ניפר דורמר לי, היא פסיכולוגית. יש לה אחות גדולה בשם אלה ואח קטן בשם ג'וליאן.

בספטמבר 2022 החלה ללמוד באוניברסיטת קולומביה.

## קריירה
לפני "אנדי", לי שיחקה כדמות משנה בשלושה פרקים של הסדרה "חסרי בושה" כחיילת והופיעה בסדרה "סקנדל" בדמות של ויולט, מנצחת תחרות איות.

דמותה הכי ידועה היא אנדי מאק מהסדרה של ערוץ דיסני "אנדי", שנוצרה על ידי טרי מינסקי שגם יצרה את קומדיית המצבים "ליזי מקגוויר".

כשמינסקי נשאלה על ליהוק לי לדמות של אנדי, היא אמרה ש"היא לא נראתה כאילו נלקחה מפס ייצור של כוכבי ילדים", "מה שבאמת נהדר בפייטון הוא שהיא יכולה להתמודד בקלות עם הדרמה וגם עם הקומדיה של הדמות הזאת".

"אנדי" עלתה בערוץ דיסני ב-7 באפריל 2017 בארצות הברית וב-1 ביוני 2017 בישראל, לאחר שבועיים משחרור הסדרה היא צברה כ-14 מיליון צפיות, ויותר מ-31 מיליון צפיות לאחר ארבעה שבועות.

בינואר 2018 הוכרז כי לי תשתתף בסדרת האנימציה של דיסני ג'וניור, "משמר האריות" בתפקיד רני. היא הופיעה ב-9 פרקים מהעונה השלישית.

## פילמוגרפיה

### קולנוע

**טלוויזיה**

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:ערוץ דיסני: שחקנים ומנחים
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:שחקניות ילדות אמריקאיות
קטגוריה:אמריקאיות ממוצא סיני
קטגוריה:אמריקאים ממוצא סיני
קטגוריה:אמריקאיות שנולדו ב-2004
קטגוריה:אמריקאים שנולדו ב-2004
קוליברי סגול-כנף

**קוליברי סגול-כנף** או **קוליברי סגול-גרון** (שם מדעי: *Eulampis jugularis*) הוא מין של עוף קטן ממשפחת הקוליבריים החי רק בחלק מהאיים הקריביים.

אורכו 12 ס"מ והוא בעל גרון סגול, מקור שחור דק ועליו בליטה לבנה ובעל כנפיים כחולות בצורת חרמש. הקוליברי יכול לעוף במהירות במקום אך הוא צורך כמויות רבות של אנרגיה. הוא נאלץ לחפש מזון ללא הרף. לזכרים הצבעוניים יותר מקור גדול וישר והנקבות שהם קטנות יותר בעלות מקור מעט מעוקל.

הוא מחפש פרחים של צמחים טרופיים (בעיקר מסדרת הזנגבילאים). הוא חי ביערות הגשם של הקריביים.

## גלריה

קובץ:Eulampis jugularis h1.jpg
קובץ:Colibri madère 2.JPG
קובץ:Purple-throated carib hummingbird feeding.jpg
קובץ:Eulampis jugularis e3.jpg


## קישורים חיצוניים

## הערות שוליים

קטגוריה:טקסונים שתוארו בידי קארולוס לינאוס
קטגוריה:קוליבריים
קטגוריה:קובה: עופות
קטגוריה:פוארטו ריקו: עופות
קטגוריה:דומיניקה: עופות
קטגוריה:בעלי חיים שתוארו ב-1766
משה חי בן-נאים

**משה חי בן-נאים** (1881 – 15 בינואר 1926) היה איש ציבור ירושלמי, ממייסדי ומו"ל עיתון החרות, חבר ועד העדה המערבית, שופט בית משפט השלום העברי בעיר ומייסד אגודת "אהבה ואחווה".

## קורות חיים
נולד בירושלים בשנת 1881 (ה'תרמ"א) לרב יוסף בן נאים שעלה מתטואן שבמרוקו. בילדותו התחנך בתלמודי תורה ובישיבות העיר, ומשם המשיך לבית ספר של חברת כל ישראל חברים. בצעירותו למד את מקצוע הסת"ם ועסק בו מספר שנים, ולאחר מכן פתח חנות לממכר מוצרי סת"ם ותשמישי קדושה שעסקה גם בהוצאה לאור של סידורים וספרי קודש שונים.

בשנת 1909 (ה'תרס"ט) נמנה עם מייסדי עיתון "החרות", ובשנה הראשונה שימש כמו"ל העיתון יחד עם משה עזריאל.

בתקופה שלפני מלחמת העולם הראשונה נסע בשליחות בית חינוך עיוורים לאלג'יר ולמרוקו, ושהה שם במשך כשלוש שנים. כשחזר לירושלים יצר קשרים מסחריים בערי חו"ל, ושימש כסוכן הראשי של חברת הביטוח "לה מוטואל דה פראנס" בישראל.

בראותו את מצוקותיהם השונות של הסוחרים מקרב עדות המזרח, ייסד עם ידידיו בשנת 1913 (ה'תרע"ג) את אגודת "אהבה ואחווה" שמטרתה לסייע לכל דורש ונזקק.

בפעילותו הציבורית בירושלים נמנה עם מייסדי וחברי ועד העיר ליהודי ירושלים. כן היה חבר בוועדים ובחברות שונות, בהן "בנק הלוואה וחיסכון", "ועד העדה המערבית", וועד "ההסתדרות הארצי-ישראלית" בירושלים.

שימש כחבר וכשופט בבית משפט השלום העברי.

הלך לעולמו שבוע לאחר שלקה בדלקת ריאות,  ב-15 בינואר 1926 (כ"ט בטבת ה'תרפ"ו).

## קישורים חיצוניים
* משה חי בן נאים ז"ל, דואר היום, 17 בינואר 1926
* שמואל שמיר, מגרש הנחלה - החלום ושברו, באתר קק"ל
* 

## הערות שוליים

קטגוריה:ירושלים: אישים
קטגוריה:אנשי ועד העדה המערבית בירושלים
קטגוריה:מו"לי עיתונים ישראלים
קטגוריה:מו"לים ביישוב
קטגוריה:אנשי ביטוח ביישוב
קטגוריה:אנשי היישוב ילידי הארץ
קטגוריה:סגל החרות
קטגוריה:שופטי בית משפט השלום העברי
קטגוריה:אנשי היישוב ממוצא יהודי-מרוקאי
קטגוריה:ארץ-ישראלים שנולדו ב-1881
קטגוריה:ארץ-ישראלים שנפטרו ב-1926
חיים של אחרים (תוכנית רדיו)

"**חיים של אחרים**" היא תוכנית רדיו, בהגשת ערן סבאג, המשודרת בימים א'-ד' בתחנת הרדיו גלי צה"ל. התכנית משודרת מאז 2008 ועוסקת מידי ערב בדמות או נושא היסטורי שונה.

בתוכנית מוצגות מדי יום ביוגרפיות של דמויות ופרשיות היסטוריות. רבות מן הדמויות נמנות עם מבקרי התרבות, מהפכנים, מתקני עולם, פילוסופים, אנשי תרבות הנגד, מוזיקאים (בעיקר אמני בלוז ומוזיקאי רגאיי ג'מייקנים) ואמנים מאסכולות שונות. כחלק מהתפיסה האידיאלוגית של השידור התוכן ההיסטורי משולב במוזיקה שורשית שחורה (Roots Music) - בלוז ורגאיי. התכנית הייתה חלוצה בשידור מיסיסיפי-בלוז כקו מוזיקלי ראשי. עם הזמן החל סבאג לשלב עם הבלוז מוזיקת רגאיי שורשית, וכן מוזיקה אפריקנית. נתח ניכר בתוכנית מוקדש לעיסוק בהיסטוריה של יבשת אפריקה, תרבותה וגיבוריה.

מעורכי התכנית בעבר: ענבר מאור, שאולי מלמד, אחינעם קפון, יובל שילר ונעמי קנטור-יצחייק. בין מפיקי העבר נמנים: שירה אל עמי, איתמר לב-אוחנה, נגה סמדר, גולי דולב-השילוני, שקד הילה שובל.לי רודוי ועמליה נוימן. על צוות התכנית היום נימנים, נמרוד קהלני ואלון אביטל. ממפיקי התוכנית בעבר: אור עזרתי ז"ל, שהפיק אותה עד 2020.

השיר Green Onions של בוקר טי וה-M.G.'s (Booker T. & the M.G.'s) הוא אות פתיחה של התוכנית.

## מחוץ לרדיו
לתוכנית קהל מאזינים אדוק, שפעיל כקהילה. התכנית מתקיימת גם כפודקאסט ביישומון גלי צה"ל ובאתרים icast ו-Mixcloud, והחל משנת 2011 כמה פעמים פגשה את מאזיניה במסגרת מופעים מיוחדים מול קהל בשם "ערבי חיים של אחרים". המופעים, בהנחיית סבאג, עוסקים בדמויות מרכזיות מגיבורי התכנית והם כוללים הופעות מוזיקאים, הרצאות מפי מומחים וכן מוקרנים ומוקראים בהם קטעים ארכיוניים נדירים. כולם הועברו בשידור חי בגלי צה"ל. ערב התכנית הראשון הוקדש להוגה הדעות והמורה, איש העלייה השנייה, אהרן דוד גורדון והתקיים במועדון הבארבי. ערב התכנית השני, התקיים באותו מקום והוקדש למהפכן הקומוניסטי היהודי לאון טרוצקי. ערב התוכנית השלישי התקיים במועדון רדינג 3 והוקדש למשורר הרוויזיוניסטי אורי צבי גרינברג. שני ערבי התכנית האחרונים התקיימו במועדון התיאטרון, כשהרביעי הוקדש לקיסר אתיופיה האחרון היילה סלאסי, והחמישי הוקדש לציון 100 שנים למהפכת אוקטובר.

## קישורים חיצוניים
* 
* עמוד התכנית באתר גלי צה"ל
* דף התכנית בפייסבוק
* מאגר התוכניות באתר Mixcloud
* 


קטגוריה:תוכניות רדיו בגלי צה"ל
קניון לב חדרה

ממוזער|קניון לב חדרה
**קניון עופר לב חדרה** הוא הקניון המרכזי בחדרה. גודלו 60,000 מ"ר והוא מונה כ-120 בתי עסק.

## היסטוריה
הקניון ניצב במרכז העיר בין הרחובות רוטשילד והגיבורים. הוא משתרע על פני 3 קומות וכולל כ-500 מקומות חנייה. הקניון נפתח בשנת 1988 על ידי האחים רויכמן שהיו בעלי חברה לבניית תשתיות, והיה לקניון הראשון בעיר. עם פתיחתו נקרא באופן רשמי "קניון לב חדרה ע"ש פייגה רויכמן", שהייתה אם המשפחה. לצורך בנייתו נהרסו בית גורביץ ובית גולדנברג שהיו בתים בסגנון אקלקטי, ונבנו בשנת 1924 על ידי משפחות ממייסדי חדרה.

כשנה לאחר פתיחת הקניון נפתח בו מתחם של בתי קולנוע, אך הוא נסגר בהמשך. אולפני רדיו אמצע הדרך שכנו אף הם במרתפי הקניון אך הועברו לנתניה.

בעקבות סכסוך שפרץ בין האחים חולקו נכסיהם בין עסקי התשתיות והקניון, ושניים מן האחים זכו בקניון. בהמשך נמכרה מחצית מהקניון לחברת בריטיש ישראל

בשנת 2011 רכשה בריטיש ישראל מקבוצת מליסרון שבשליטת חברת אחים עופר נכסים, את המחצית השנייה בבעלות על הקניון בסכום של 260 מיליון שקלים. בכך השיגה קבוצת קניוני עופר בעלות מלאה על הקניון, ושמו שונה ל"קניון עופר לב חדרה".

## קישורים חיצוניים

* 

## הערות שוליים

קטגוריה:קניוני עופר
קטגוריה:חדרה: מבנים
קטגוריה:חדרה: כלכלה
דני טופוס

**דני טופוס** (נולד ב-1950) הוא קצין בצה"ל במילואים בדרגת אלוף-משנה, פיקד על גדוד 17 ועל החטיבה הצפונית ברצועת עזה.

## שירות צבאי
טופוס נולד וגדל בנתניה. עם גיוסו לצה"ל בשנת 1968 שובץ בחטיבת גולני. עבר הכשרה כלוחם, קורס מ"כים חי"ר וקורס קציני חי"ר ושב לחטיבה כמפקד מחלקה. כמפקד פלוגה בגדוד 51 לחם במלחמת יום הכיפורים ולאחריה פיקד על גדוד בבית הספר לקצינים ועל גדוד נח"ל היאחזויות 904. בסוף יוני 1982 מונה למפקד גדוד 17, קורס המ"כים של חטיבת גולני, בחטיבת ביסלמ"ח. במהלך הקרבות על ביירות במבצע שלום הגליל הוביל טופוס את גדודו בשורת קרבות קשים שבמהלכם, מתוך כורח הנסיבות והכלים הלא מסורתיים שעמדו לרשותו, הומצאה שיטת הלחימה בשטח בנוי המוכרת והנהוגה עד היום ברוב צבאות העולם. לאחר המלחמה מונה למפקד מחנה 80, מפקד החטיבה הצפונית ברצועת עזה, מפקד בית הספר לחי"ר, ומפקד מחוז דן בפיקוד העורף.

## הערות שוליים

קטגוריה:מפקדי פלוגות במלחמת יום הכיפורים
קטגוריה:מפקדי החטיבה הצפונית באוגדת עזה
קטגוריה:מפקדי מחוז דן בפיקוד העורף
קטגוריה:אלופי-משנה בצה"ל
קטגוריה:חיילי חיל הרגלים במלחמת יום הכיפורים
קטגוריה:מפקדי גדודים במלחמת לבנון הראשונה
קטגוריה:חיילי חיל הרגלים במלחמת לבנון הראשונה
קטגוריה:ישראלים שנולדו ב-1950
Oral Fixation Tour (אלבום)

***Oral Fixation Tour*** (בעברית: **טור קיבעון אוראלי**) הוא אלבום ההופעה החיה השלישי של הזמרת-יוצרת הקולומביאנית שאקירה. אלבום ההופעה נתמך על גבי סיבוב ההופעות "Oral Fixation Tour", אשר היה לסיבוב ההופעות הגדול ביותר של הזמרת עד היום.

האלבום במהרה זכה להצלחה רבה כאשר הגיע למקום ה-1 בשבעה מצעדי אלבומים שונים סביב רחבי העולם. בגרמניה האלבום מכר 160,000 עותקים, במקסיקו מכר 100,000 עותקים, בקולומביה 200,000 עותקים, בארצות הברית 100,000 עותקים, ובנוסף מכר עותקים רבים אחרים סביב רחבי העולם.

בארצות הברית האלבום הגיע למקום ה-6 במצעד הבילבורד 200 והפך לאחד מהאלבומים המצליחים ביותר של הזמרת, למרות היותו אלבום הופעה.

ב-*[[AllMusic]]*, המבקרים נתנו לאלבום דירוג של 3.5 כוכבי זהב, והוא בין אלבומי ההופעה המוערכים ביותר של הזמרת.
## רקע
באמצע סיבוב ההופעות "Oral Fixation Tour", שאקירה הוציאה את האלבום, ובמהרה זכה האלבום להצלחה ולאהדה רבה. האלבום הצליח למכור כמויות רבות של עותקים, להיכנס למצעדים רבים, ולקבל ביקורות טובות. האלבום כולל שלל גרסאות, רצועות, רמיקסים וכולי. לאלבום צורפו כל השירים של הזמרת מתוך אלבומי האולפן השישי והשביעי שלה; *[[Oral Fixation, Vol. 2]]* ו-*[[Fijación Oral, Vol. 1]]*. שני אלבומים אלו הפכו במהרה לאלבומים המצליחים ביותר של הזמרת ביחד עם אלבום אולפנה החמישי, *[[Laundry Service]]*.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי וידאו מ-2007
קטגוריה:אלבומי הופעה של שאקירה
קטגוריה:אלבומי הופעה באנגלית
קטגוריה:אלבומי הופעה בספרדית
קטגוריה:אלבומי חברת אפיק רקורדס
יחיעם מרט

**יחיעם מרט** (נולד ב-1946) כיהן כראש אגף במוסד למודיעין ולתפקידים מיוחדים

## ביוגרפיה
מרט נולד בירושלים, האמצעי מבין שלושה בנים של ציפורה וזלמן. אביו שירת כמפקד גדוד מוריה במלחמת העצמאות, ואימו היא אחייניתו של ברל כצנלסון. אחיו הצעיר , שהיה קצין בחיל השריון, נהרג במהלך קרב החווה הסינית במלחמת יום הכיפורים. כשהיה בן שמונה עברה משפחתו להתגורר ברמת גן, וכשהיה בן 16 עברה לארגנטינה שם מונה אביו לקונסול בבואנוס איירס. מרט שירת בצה"ל כלוחם בגדוד 890 של חטיבת הצנחנים ולחם במלחמת ששת הימים. בשירות המילואים לחם במלחמת יום הכיפורים.

לאחר שחרורו מצה"ל השלים מרט תואר ראשון בלימודי המזרח התיכון ותואר שני בהיסטוריה צבאית. במקביל התגייס לשב"כ ושימש כמאבטח באל על. הוא גויס למוסד למודיעין ולתפקידים מיוחדים ועשה את שירותו המבצעי באגף "צומת", המפעיל את קציני האיסוף ואת רשת הסוכנים של המוסד. הוא שימש בין היתר ראש לשכת ראש המוסד יצחק חופי, ראש שלוחת המוסד בפריז, סגן ראש אגף "צומת" וראש אגף.

מרט נשוי לסטלה ואב לשני בנים. הוא בעל חברה בתחום האבטחה והמודיעין העסקי. חבר בתנועת מפקדים למען ביטחון ישראל.

ב-2009 הוציא יחד עם רעייתו את הספר "סוף סוף ירו על הפלוגה שלנו" המתאר את שירותו הצבאי של בנו, בארי (שנקרא על שם אחיו של יחיעם) בחטיבת הצנחנים, כלוחם וכקצין, בעיני הוריו. הוא מחברו של ספר הסיפורים הקצרים בנושאי מרגלים "Heaven Can Wait".

## קישורים חיצוניים
* 

## הערות שוליים

קטגוריה:אנשי המוסד
קטגוריה:ישראלים שנולדו ב-1946
שמי"ר

**אגודת שמי"ר - עמותת אקדמאים שומרי תורה יוצאי ברית המועצות ומזרח אירופה** (שמי"ר = **ש**ומרי **מ**צוות **י**וצאי **ר**וסיה) היא עמותה לעולים אקדמאים דתיים יוצאי ברית המועצות ומזרח אירופה שמרכזה בירושלים. מטרת העמותה היא לדאוג לרווחת העולים ולשלב לימודי יהדות עם פעילות אקדמית. היא הוקמה בשנת 1972 בברית המועצות על ידי הפרופסור ירמיהו ברנובר, בעידודו של הרבי מלובביץ'.

בחזקת העמותה כוללי לימוד תורה ומעבדות מחקר, עם שלוחות נוספות בלטביה ובארצות הברית. אזור מגורים בירושלים בתוך שכונת רמות ד' הוא פרויקט שנבנה על ידי הארגון לשם אכלוס עולים מדענים ואקדמאים חברי העמותה, האזור מכונה **קריית שמי"ר** או **שכונת שמי"ר**.

המחלקה הוותיקה ביותר בעמותה היא הוצאת ספרים שעסקה ביבוא ספרי יהדות מארצות הברית לברית המועצות בתקופת השלטון הקומוניסטי. הוצאת שמי"ר מוציאה לאור בעיקר ספרי יהדות מתורגמים לרוסית, כאשר הנפוצים בהם הם תנ"ך, סידור וספר התניא, וכן ספרי היסטוריה וביוגרפיה על חיי הדת בברית המועצות. האגודה מוציאה גם עלון בשפה הרוסית בשם "התחיה".

ב-1990 הקים הארגון מפעל היי-טק מתקדם לעולי ברית המועצות, במטרה להעניק תעסוקה וקידום לבעלי הכשרה בתחומי ההיי-טק, שם המפעל הוא **סייטק** (ראשי תיבות של "מפעל שמי"ר לטכנולוגיות מתקדמות") וליו"ר מועצת המנהלים שלו נבחר יוסף יצחק גוטניק.

רבים ממועצת העמותה מזוהים עם חסידות חב"ד. מנכ"ל העמותה הוא בצלאל שיף. יושב ראש העמותה הוא הפרופ' ירמיהו ברנובר.

## לקריאה נוספת
* **כך הוקם ארגון שמי"ר**, פיטר קלמס, 2006.

## קישורים חיצוניים
*  
* 

קטגוריה:ארגונים אקדמאיים
קטגוריה:ארגונים יהודיים
קטגוריה:אגודות מדעיות
קטגוריה:אגודות מקצועיות בישראל
קטגוריה:ארגוני חב"ד
קטגוריה:הוצאות ספרים יהודיות
קטגוריה:הוצאות ספרים בארצות הברית
קטגוריה:הוצאות ספרים בישראל: ארון הספרים היהודי
קטגוריה:העלייה לישראל מברית המועצות ומברית המועצות לשעבר
קטגוריה:ישראל: עמותות
קטגוריה:ישראל: אקדמיה
קטגוריה:רמות אלון
זעמן אף-חזיר מדגסקרי

**זעמן אף-חזיר מדגסקרי** (שם מדעי: *Leioheterodon madagascariensis*) הוא מין נחש ממשפחת הלמפרופידיים החי רק במדגסקר ובארכיפלג קומורו.

נחש זה יכול להגיע לאורך 130-180 ס"מ. הוא בעל רצועות שחורות-צהובות והראש גדול ובעל אף הפונה כלפי מעלה. הנחש מצוי באזורי יער ושדות במדגסקר ואיי קומורו ומצוי על הקרקע. הוא יצור יחידאי המחפש טרף קטן ואיטי. הוא ניזון מלטאות, יונקים קטנים ועופות אך מחכה גם להטלות ביצים של כמה לטאות כמו איגואנת צווארון מלגשית ואז מבריח את האמא ואוכל את ביציה. חוטמו המוזר יכול להיפתח למעלה ולהקל עליו את אכילת הביצים.

## קישורים חיצוניים

## הערות שוליים

קטגוריה:למפרופידיים
קטגוריה:מדגסקר: זוחלים
לודוויג השני, דוכס בוואריה

**לודוויג השני, דוכס בוואריה** (בגרמנית: **Ludwig II der Strenge, Herzog von Bayern, Pfalzgraf bei Rhein**; 13 באפריל 1229 – 2 בפברואר 1294), היה דוכס בוואריה העליונה ורוזן הפלטינט שעל הריין בין השנים 1253–1294.

## ביוגרפיה
לודוויג נולד ב-13 באפריל 1229 בהיידלברג, לאוטו השני, דוכס בוואריה ואגנס מפפאלץ, בתם של היינריך החמישי, רוזן הפלטינט שעל הריין ואגנס מהוהשטאופן.

בשנת 1253 מת אביו אוטו השני, דוכס בוואריה, ולודוויג ואחיו היינריך השלושה עשר, דוכס בוואריה ירשו את נחלותיו. בשנת 1255 חולקה דוכסות בוואריה בין היינריך לאחיו: היינריך קיבל את בוואריה התחתונה, ואילו לודוויג קיבל את בוואריה העליונה ואת רוזנות הפלטינט שעל הריין.

מאחר שחלוקת הדוכסות הייתה בניגוד לחוק, היא עוררה את זעמם של הבישופים בבוואריה, ובעקבות כך הם שיתפו פעולה עם אוטוקאר השני, מלך בוהמיה שפלש באוגוסט 1257 לבוואריה. שני האחים שיתפו פעולה ביניהם, והצליחו להדוף את הפלישה.

לודוויג התגורר לסירוגין במינכן ובהיידלברג, והיה אחד מהנסיכים הבוחרים של האימפריה. במהלך תקופת האינטרגנום לאחר מותו של וילם השני, רוזן הולנד תמך לודוויג בריצ'רד, רוזן קורנוול. יחד עם אחיו סייע לודוויג לקונראדין מבית הוהנשטאופן לתפוס את השלטון בדוכסות שוואביה, אך קונראדין לא הצליח להיבחר כמלך גרמניה. כתוצאה מתמיכתו בבעת הוהנשטאופן הוחרם לודוויג על ידי האפיפיור בשנת 1266, ובשנת 1267 ליווה לודוויג את קונראדין לוורונה. לאחר הוצאתו להורג של קונראדין בשנת 1268 בנאפולי, ירש לודוויג את חלק מנחלותיו של קונראדין בשוואביה, ותמך ברודולף מהבסבורג במלחמתו נגד אוטוקאר השני, מלך בוהמיה. בשנת 1278 סייע לודוויג לרודולף בקרב דירנקרוט ויידנספייגן, שבו הובס אוטוקאר ונהרג. בשנת 1289 עבר תואר ה"נסיך בוחר" של בוואריה לבוהמיה, אולם לודוויג נשר אחד מהנסיכים הבוחרים, בתור רוזן הפלטינט שעל הריין. בשנת 1291 כשל לודוויג בניסיונו להביא לבחירתו של גיסו אדולף מהבסבורג למלך גרמניה, ובמקומו נבחר אדולף מנסאו-ויילבורג.

ב-2 בפברואר 1294 מת לודוויג, ובנו רודולף הראשון, דוכס בוואריה ירש את נחלותיו.

## משפחתו
ב-2 באוגוסט 1254 התחתן לודוויג עם מריה מבראבנט, בתם של היינריך השני, דוכס בראבנט ומריה משוואביה, אך לא היו לו ילדים ממנה. בשנת 1256 הרג לודוויג את מריה, לאחר שהתברר לו שהיא מנהלת רומן בסתר.

ב-24 באוגוסט 1260 התחתן לודוויג עם אנה מגלוגאו, בתם של קונרד הראשון, דוכס גלוגאו וזאלומה מפולין-גדול, ממנה נולדו לו 3 ילדים:
* מריה מבוואריה (1261)
* אגנס מבוואריה (1262–1269)
* לודוויג מבוואריה (1267–1290)

ב-24 באוקטובר 1273 התחתן לודוויג עם מתילדה מהבסבורג, בתם של רודולף הראשון, מלך גרמניה וגרטרוד מהוהנבורג, ממנה נולדו לו 5 ילדים:
* רודולף הראשון, דוכס בוואריה (1274–1319)
* מכטילד מבוואריה (1275–1319), התחתנה עם אוטו השלישי, דוכס בראונשווייג-לינבורג
* אגנס מבוואריה, מרקיזת ברנדנבורג-שוודט (1276–1345), התחתנה עם היינריך הצעיר מהסן, ולאחריו התחתנה עם היינריך הראשון, מרקיז ברנדנבורג-שוודט
* אנה מבוואריה (1280)
* לודוויג הרביעי, קיסר האימפריה הרומית הקדושה (1282–1347)

## אילן יוחסין

## קישורים חיצוניים

* לודוויג השני, דוכס בוואריה 

קטגוריה:בית ויטלסבאך
קטגוריה:דוכסי בוואריה
קטגוריה:ילידי 1229
קטגוריה:נפטרים ב-1294
זעמן השוט

**זעמן השוט** (שם מדעי: *Masticophis flagellum*) הוא מין נחש ממשפחת הזעמניים החי ברחבי ארצות הברית ומקסיקו.

## מאפיינים
נחש זה קיבל את שמו עקב מבנה גופו המשתלח כמו שוט שחור. אורכו מגיע ל-127–183 סנטימטרים ומשקלו ל-1.2–1.8 קילוגרם. הוא בעל ראש מעוגל עם עיניים צהובות גדולות ולשון מפוצלת המזדקרת כדי לקלוט את האוויר. צבעו העיקרי הוא שחור, אך יכול להופיע גם באפור כהה, חום, אדמדם ואף ורוד. צבעו תלוי בתת-המין ובאזור ממנו הוא מגיע.

זהו נחש פעיל יום מהיר מאוד היכול לנוע במהירות של 15 קמ"ש אחרי טרפו. הוא טורף לטאות, ציפורים שונות ומכרסמים. הם מרימים את ראשיהם מעל הקרקע כדי לראות היטב ולחוש בטרף ואז מנהלים אחריו מרדף מהיר. הם הורגים את הטרף באמצעות לסתותיהם החזקות והמהירות. בעת איום הם משמיעים קולות אזהרה קולניים שמפתיעים את היריב ואז בורחים במהירות.

תפוצתם ברחבי יערות מחט, יערות נשירים, ביצות, שדות, הפרריה, אזורי חולות וחופים.

## תת-מינים
* *Masticophis flagellum cingulum*
* *Masticophis flagellum flagellum*
* *Masticophis flagellum fuliginosus*
* *Masticophis flagellum lineatulus*
* *Masticophis flagellum piceus*
* *Masticophis flagellum ruddocki*
* *Masticophis flagellum testaceus*

## קישורים חיצוניים

## הערות שוליים

קטגוריה:בעלי חיים שתוארו ב-1802
קטגוריה:טקסונים שתוארו בידי ג'ורג' שו
קטגוריה:זעמניים
קטגוריה:ארצות הברית: זוחלים
זעמן טלוא-חרטום מערבי

ממוזער|סרטון על זעמן טלוא-חרטום מערבי
**זעמן טלוא-חרטום מערבי** (שם מדעי: *Salvadora hexalepis*) הוא מין נחש ממשפחת הזעמניים, המצוי ברחבי ארצות הברית ומקסיקו.

זהו נחש רזה וקטן יחסית, שאורכו 51–117 ס"מ. ידוע על פרט אחד, אשר הגיע לאורך 150 ס"מ. לזעמן קשקשים כהים, ראש אפור, תחתית צהובה ופסים אופקיים שחורים לאורך גופו. לצד החוטם הפונה מעלה צורת סולם שחורה.

הנחש נפוץ באזורים מדבריים למחצה וניזון ממכרסמים, לטאות, ביצי זוחלים ונחשים אחרים. תקופת הרבייה מתרחשת בין אוגוסט לספטמבר, ומסתיימת בהטלה של בין ארבע לעשר ביצים לפרט ממוצע.

## תת-מינים
* *Salvadora hexalepis hexalepis*
* *Salvadora hexalepis klauberi*
* *Salvadora hexalepis mojavensis*
* *Salvadora hexalepis virgultea*

## קישורים חיצוניים

## הערות שוליים

קטגוריה:בעלי חיים שתוארו ב-1866
קטגוריה:טקסונים שתוארו בידי אדוארד דרינקר קופ
קטגוריה:זעמניים
קטגוריה:ארצות הברית: זוחלים
קטגוריה:בעלי חיים מדבריים באמריקה הצפונית
Soy Luna en Concierto

**Soy Luna en Concierto** (בתרגום לעברית: **סוי לונה: הקונצרט**) הוא סיבוב הופעות התומך בשלושת הפסקולים הראשונים של הטלנובלה של ערוץ דיסני, "סוי לונה".

## רקע
קרול סבייה הכריזה על סיבוב הופעות בתוכנית האירוח *Susana Giménez* ב-25 בספטמבר 2016. מהתאריך 24 במרץ 2017 ועד ה-13 במאי 2017 הועלו 42 מופעים ב-10 מדינות באמריקה הלטינית. ב-12 ביוני 2017 אושר כי בלג השני תהיינה שתי הופעות בסאו פאולו, ברזיל ב-30 בספטמבר 2017.

## צוות השחקנים
### שחקנים ראשיים
*קרול סבייה - לונה ולנטה
*רוג'רו פסקווארלי - מטאו בלסאנו
*ולנטינה סנרה - אמבר סמית'
*מייקל רונדה - סימון אלברס
*מלנה ראטנר - דלפינה "דלפי" אלסמנדי
*אגוסטין ברנסקוני - גסטון פרידיה
*קטיה מרטינס - חסמין קרבחל
*אנה חרה מרטינז - ז'ימנה "ז'ים" מדינה
*חורחה לופז - רמירו פונסה
*קיארה פרוויצ'יני - ז'מילה "ז'ם" סאנצז
*גסטון וייטו - פדרו אריאס
*קרולינה קופליוף - נינה סימונטי

### אורחים מיוחדים
•סבסטיאן ויאלובוס
•סברינה קרפנטר
•טיני
•סופיה קרסון
•דאב קמרון

## רשימת השירים
 -  -  -  -  -  -  -  -  -  - 
#**אינטרו**
#**Alas** (קרול סבייה)
#**Siempre Juntos** (שחקני *סוי לונה*)
#**Prófugos** (שחקני *סוי לונה*)
#**La Vida es un Sueño** (קרול סבייה)
#**Invisibles** (מייקל רונדה, גסטון וייטו ורוג'רו פסקווארלי)
#**Sobre ruedas** (קרול סבייה, ולנטינה סנרה, קטיה מרטינס, מלנה ראטנר, קיארה פרוויצ'יני, אנה חרה וקרולינה קופליקוף)
#**Siento** (רוג'רו פסקווארלי)
#**Mírame a mí** (ולנטינה סנרה)
#**Eres** (קרול סבייה, מייקל רונדה ורוג'רו פסקווארלי)
#**Chicas así** (ולנטינה סנרה, מלנה ראטנר וקטיה מרטינס)
#***' (קרול סבייה ומייקל רונדה)
#'''Linda''' (מייקל רונדה, גסטון וייטו ורוג'רו פסקווארלי)
#'''Música en ti''' (קרול סבייה)
#'''I'd Be Crazy''' (רוג'רו פסקווארלי, מייקל רונדה, גסטון וייטו, חורחה לופז ואגוסטין ברנסקוני)
#'''A rodar mi vida''' (קיארה פרוויצ'יני, אנה חרה וחורחה לופז)
#***' (קטיה מרטינס, ולנטינה סנרה ומלנה ראטנר)
#**Tengo un corazón** (קרולינה קופליקוף)
#**Mitad y Mitad** (אגוסטין ברנסקוני וקרולינה קופליקוף)
#**Qué más da** (קרול סבייה ורוג'רו פסקווארלי)
#**Aquí Estoy** (רוג'רו פסקווארלי ואגוסטין ברנסקוני)
#**Yo Quisiera** (מייקל רונדה)
#**Un destino** (קרול סבייה, מייקל רונדה, גסטון וייטו ורוג'רו פסקווארלי)
#**Valiente** (שחקני *סוי לונה*)
#**Vuelo** (שחקני *סוי לונה*)
#**Alas** (שחקני *סוי לונה*)
#**Siempre Juntos** (שחקני *סוי לונה*)

## תאריכי הופעות

## הערות שוליים

קטגוריה:סוי לונה
קטגוריה:סיבובי הופעות מ-2017
שרלוק הולמס (סדרת טלוויזיה, 2013)

**שרלוק הולמס** (ברוסית: **Шерлок Холмс**) היא סדרת טלוויזיה דרמת פשע רוסית המבוססת על דמותו של שרלוק הולמס מסדרת הספרים הבלשית מאת ארתור קונאן דויל. את דמותו של שרלוק הולמס מגלם איגור פטרנקו, כשלצידו אנדריי פאנין כדוקטור ווטסון, שזה היה תפקידו האחרון לאחר שהוא מת לפני שהספיק לדבב את כל הדיאלוגים של דמותו.

בשונה מעיבודים קולנועיים וטלוויזיוניים קודמים, ד"ר ווטסון מוצג כמבוגר מהולמס ב-15 שנה. הסדרה מהווה עיבוד לשמונה סיפורים מתוך הרפתקאותיהם של שרלוק הולמס וד"ר ווטסון.

פרק הבכורה של הסדרה שודר בערוץ רוסיה-1 ב־18 בנובמבר 2013.
## עלילת הסדרה
עלילת הסדרה מתרחשת באנגליה הוויקטוריאנית, בסוף המאה ה-19.

חובב הבילוש שרלוק הולמס בן ה-27 הופך לעד לרצח. אל מקום האירוע נקרה גם הרופא הצבאי, שאך זה שב מהמלחמה באפגניסטן, ד"ר ג'ון האמיש ווטסון.

במהלך החקירה, ד"ר ווטסון משתכן בדירה אותה שוכר הולמס ברחוב בייקר 221ב' מידי הגברת הדסון. הד"ר מוצא עצמו מעורב בחקירות שותפו לדירה ורואה בו גאון. ווטסון מחליט לספר על קורותיו של הולמס ולהוציא לאור סיפורים על הבלש, אך בשל היותם לא מעניינים מספיק עורך העיתון "מורנינג כרוניקל" מבקש לשנות ולהציג בסיפורים שרלוק הולמס אחר, שמעשן מקטרת (אף שבסדרה מעשן פפירוסים), שמנגן על כינור (אך בפועל הוא נגן גרוע) ושיודע להתאגרף (אף שאינו באמת יודע להתאגרף ולוקח שיעורים מווטסון עצמו). דווקא ד"ר ווטסון הוא שמתגלה כצלף מיומן ומתאגרף היטב.

השניים מסייעים בחקירותיו של מפקח הסקוטלנד יארד לסטרייד, שנתקל בקשיים בפתרון תיקי פשע ולכידת פושעים בכוחות עצמו ונעזר בהולמס לצורך כך.

במהלך חקירותיו הולמס מוצא עצמו מתעמת עם יריב גאון, פרופסור למתמטיקה בשם מוריארטי וארגון הפשע שלו, שמטיל אימה על לונדון כולה ומאתגרים את המשטרה ואף את המטבעה הממשלתית.

## סקירה
### תקופת שידור מקורית

### פרקי הסדרה

## צוות השחקנים הראשי

## פרסים ומועמדויות

## קישורים חיצוניים
* 

*  "שרלוק הולמס" באתר רוסיה-1

## הערות שוליים

קטגוריה:שרלוק הולמס
קטגוריה:סדרות מתח רוסיות
קטגוריה:סדרות דרמה רוסיות
קטגוריה:סדרות טלוויזיה רוסיות שעלו לשידור בשנות ה-2010
קטגוריה:VGTRK: תוכניות וסדרות
קטגוריה:לנפילם